钦定古今图书集成/理学汇编/学行典/第172卷 > 周琦
## 钦定古今图书集成/理学汇编/学行典/第172卷 > 周琦

按《广西通志》：“周琦，字廷玺，马平人。成化辛丑进士。邃
于问学，尝谓尧、舜、禹、汤、文、武、周公、孔子、孟轲，道之准
的也。周、程、张、朱，道之羽镞也。不审视其羽镞，安求准
的？著《东溪日谈》十八卷。又著《儒正篇》，论薛河东之学
为心印濂洛，神合洙泗。盖学于河南阎禹锡，其所传
有自来矣。成化间，獞贼猖獗，琦时为南京户部员外”，
上疏指陈，多中时弊，时论韪之。同郡有简弼者，登弘
治乡举，通判肇庆。起居语默，俱中程度，亦以道学称